
שלום רב,

מבדיקה שנערכה במשרד החוץ עולה, כי אין ברשותנו חומרים הנוגעים ליחסים בין ישראל לבוליביה בשנים אליהן מתייחסת הבקשה. ככל שהיה בעבר בחזקתו של משרד החוץ המידע המבוקש על ידך,  נראה כי החומרים הרלוונטיים הופקדו זה מכבר בגנזך המדינה.

בהתאם להוראת סעיף 14(ד) לחוק חופש המידע, התשנ"ח-1998, הוראות חוק זה אינן חלות על מידע שהועבר לגנזך המדינה. באפשרותך לפנות אם כן לגנזך המדינה ועל פנייתך יחולו הוראות חוק הארכיונים, התשט"ו-1955, והתקנות שהותקנו מכוחו.

